CELEX: 32018D0180
Language: da
Date: 2018-01-29 00:00:00
Title: Rådets afgørelse (EU) 2018/180 af 29. januar 2018 om den holdning, som på Den Europæiske Unions vegne skal indtages i Det Blandede EØS-Udvalg til en ændring af bilag XI (Elektronisk kommunikation, audiovisuelle tjenesteydelser og informationssamfund) til EØS-aftalen

7.2.2018   
               
               
                  DA
               
               
                  Den Europæiske Unions Tidende
               
               
                  L 33/1
               
            RÅDETS AFGØRELSE (EU) 2018/180
      af 29. januar 2018
      om den holdning, som på Den Europæiske Unions vegne skal indtages i Det Blandede EØS-Udvalg til en ændring af bilag XI (Elektronisk kommunikation, audiovisuelle tjenesteydelser og informationssamfund) til EØS-aftalen
      RÅDET FOR DEN EUROPÆISKE UNION HAR —
      under henvisning til traktaten om Den Europæiske Unions funktionsmåde, særlig artikel 114 sammenholdt med artikel 218, stk. 9,
      under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,
      under henvisning til forslag fra Europa-Kommissionen, og
      ud fra følgende betragtninger:
      
                  (1)
               
               
                  Aftalen om Det Europæiske Økonomiske Samarbejdsområde (2) (»EØS-aftalen«) trådte i kraft den 1. januar 1994.
               
            
                  (2)
               
               
                  I henhold til artikel 98 i EØS-aftalen kan Det Blandede EØS-Udvalg beslutte at ændre bl.a. bilag XI (Elektronisk kommunikation, audiovisuelle tjenesteydelser og informationssamfund) til EØS-aftalen.
               
            
                  (3)
               
               
                  Europa-Parlamentets og Rådets forordning (EU) nr. 910/2014 (3) skal indarbejdes i EØS-aftalen.
               
            
                  (4)
               
               
                  Bilag XI (Elektronisk kommunikation, audiovisuelle tjenesteydelser og informationssamfund) til EØS-aftalen bør derfor ændres i overensstemmelse hermed.
               
            
                  (5)
               
               
                  Den holdning, som Unionen skal indtage i Det Blandede EØS-Udvalg, bør derfor baseres på det udkast til afgørelse, der er knyttet til nærværende afgørelse —
               
            VEDTAGET DENNE AFGØRELSE:
      Artikel 1
      Den holdning, som på Unionens vegne skal indtages i Det Blandede EØS-Udvalg til den foreslåede ændring af bilag XI (Elektronisk kommunikation, audiovisuelle tjenesteydelser og informationssamfund) til EØS-aftalen, baseres på det udkast til Det Blandede EØS-Udvalgs afgørelse, der er knyttet til nærværende afgørelse.
      Artikel 2
      Denne afgørelse træder i kraft på dagen for vedtagelsen.
      
         Udfærdiget i Bruxelles, den 29. januar 2018.
         
            
               På Rådets vegne
            
            R. PORODZANOV
            
               Formand
            
         
      
      
         (1)  EFT L 305 af 30.11.1994, s. 6.
      
         (2)  EFT L 1 af 3.1.1994, s. 3.
      
         (3)  Europa-Parlamentets og Rådets forordning (EU) nr. 910/2014 af 23. juli 2014 om elektronisk identifikation og tillidstjenester til brug for elektroniske transaktioner på det indre marked og om ophævelse af direktiv 1999/93/EF (EUT L 257 af 28.8.2014, s. 73).
      
         UDKAST TIL
         DET BLANDEDE EØS-UDVALGS AFGØRELSE Nr. …/2018
         af …
         om ændring af bilag XI (Elektronisk kommunikation, audiovisuelle tjenesteydelser og informationssamfund) til EØS-aftalen
         DET BLANDEDE EØS-UDVALG HAR —
         under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
         ud fra følgende betragtninger:
         
                     (1)
                  
                  
                     Europa-Parlamentets og Rådets forordning (EU) nr. 910/2014 af 23. juli 2014 om elektronisk identifikation og tillidstjenester til brug for elektroniske transaktioner på det indre marked og om ophævelse af direktiv 1999/93/EF (1) skal indarbejdes i EØS-aftalen.
                  
               
                     (2)
                  
                  
                     Forordning (EU) nr. 910/2014 ophæver Europa-Parlamentets og Rådets direktiv nr. 1999/93/EF (2), som er indarbejdet i EØS-aftalen, og som derfor skal udgå af aftalen.
                  
               
                     (3)
                  
                  
                     Bilag XI til EØS-aftalen bør derfor ændres i overensstemmelse hermed —
                  
               VEDTAGET DENNE AFGØRELSE:
         Artikel 1
         Punkt 5l (Europa-Parlamentets og Rådets direktiv 1999/93/EF) i bilag XI til aftalen affattes således:
         »32014 R 0910: Europa-Parlamentets og Rådets forordning (EU) nr. 910/2014 af 23. juli 2014 om elektronisk identifikation og tillidstjenester til brug for elektroniske transaktioner på det indre marked og om ophævelse af direktiv 1999/93/EF (EUT L 257 af 28.8.2014, s. 73).
         Forordningens bestemmelser gælder i forbindelse med aftalen med følgende tilpasninger:
         
                     a)
                  
                  
                     I artikel 14, stk. 1, indsættes ordene »eller mellem en EFTA-stat og det pågældende tredjeland eller en international organisation« efter ordene »artikel 218 i TEUF«.
                  
               
                     b)
                  
                  
                     De kontraherende parter holder hinanden underrettet med hensyn til forhandlinger og indgåelse af aftaler som omhandlet i artikel 14, stk. 1, og på anmodning herom høres Det Blandede EØS-Udvalg.
                  
               
                     c)
                  
                  
                     Når Den Europæiske Union forhandler om en aftale som omhandlet i artikel 14. stk. 1, bestræber den sig på at opnå ligebehandling for kvalificerede tillidstjenester, der leveres af kvalificerede tillidstjenesteudbydere, som er hjemmehørende i EFTA-staterne.
                  
               
                     d)
                  
                  
                     I artikel 51 for så vidt angår EFTA-staterne:
                     
                                 i)
                              
                              
                                 I stk. 3 læses ordene »den 1. juli 2017« som »seks måneder efter datoen for ikrafttrædelsen af Det Blandede EØS-Udvalgs afgørelse nr. …/… af … [denne afgørelse]«
                              
                           
                                 ii)
                              
                              
                                 I stk. 4 læses ordene »fra den 2. juli 2017« som »seks måneder efter datoen for ikrafttrædelsen af Det Blandede EØS-Udvalgs afgørelse nr. …/… af … [denne afgørelse]«.«
                              
                           
               Artikel 2
         Den islandske og den norske udgave af forordning (EU) nr. 910/2014, der offentliggøres i Den Europæiske Unions Tidendes EØS-tillæg, er begge autentiske.
         Artikel 3
         Denne afgørelse træder i kraft den […], forudsat at alle meddelelser er indgivet, jf. EØS-aftalens artikel 103, stk. 1 (*1).
         Artikel 4
         Denne afgørelse offentliggøres i Den Europæiske Unions Tidendes EØS-afsnit og EØS-tillæg.
         
            Udfærdiget i Bruxelles, den
            
               
                  På Det Blandede EØS-Udvalgs vegne
               
               
                  Formand
               
               
                  Sekretærer for Det Blandede EØS-Udvalg
               
            
         
         
            (1)  EUT L 257 af 28.8.2014, s. 73.
         
            (2)  EFT L 13 af 19.1.2000, s. 12.
         
            (*1)  [Ingen forfatningsmæssige krav angivet.] [Forfatningsmæssige krav angivet.]